**APA N.V. cu Summer Job Program pa Hoben Entre 16-21 Aña**

**Oranjestad, 18 di juli, 2014**--Actualmente tin un grupo di 12 hoben entre e edad di 16 cu 21 aña cu ta trahando como vakantiehulp  den e periodo di vakantie grandi na Aruba Ports Authority. E prome grupo a cuminsa traha dia 23 di juni 2014.

E trabounan cu ta wordo ehersi door di e hobennan ta consisti di trabounan cu tin cu wordo realisa pa prepara pa e temporada di “high-season” cu ta cuminsa na October.

Gran parti di e trabounan cu e hobennan aki ta realisa ta trabou di verf ( barricades, bokken, hekwerk, planken). Otro parti di e trabou ta consisti di hasi opruiming den vrije zone. E aña aki ta e di dos (2) aña cu APA a tuma hobennan den e temporada di vakantie pa vakantiejob.

E **Summber Job Program** tin dos meta. Uno nan ta contribui na APA pa cu e preparacion nan cu tin cu wordo hasi pa e temporada di high-season crucero y alabes ta siña e hoben nan aki responsabilidad di trabou na un edad joben.

E aña aki tambe a tuma un  vakantiehulp den e departamento di Nautische dienst. Aki ta trata di un hoben cu ta studiando pa  maritiem officier.  Esaki tawata un bon oportunidad pa e hoben sera conosi un tiki mas cu e contenido di e trabou cu  e lo por encontra su mes cune ora e finalisa su estudio.

***Nos ta cla pa yuda coresponsalnan, bloggers, y editornan obtene e información cu nan mester. Si tin pregunta tocante operación di nos puerto, informacion di carga, crucero, iniciativanan di medio ambiente, e projecto di Barcadera of preguntanan relaciona cu aspectonan corporativo di e instituto por tuma contacto directamente cu*** [***media@arubaports.com***](mailto:media@arubaports.com)***.***

***Pa pidi entrevista/rondleiding of imagennan specific bishita e pagina dedica na media pa asistencia imediato:*** [***http://www.arubaports.com/main/media-resources/***](http://www.arubaports.com/main/media-resources/)***.***

***###***